บิ๊กตู่สั่งแจกเงินแรงงานประกันสังคม11ล้านคน คนละ4พันบาท
แรงงานประกันสังคมมาตรา 33 เตรียม เฮฯ บิ๊กตู่สั่งแจกเงินคน 4 พันบาท 11 ล้านคน
28 ม.ค. 2564

นายสุชาติ ชมกลิ่น รมว.แรงงาน เปิดเผยว่า พล.อ.ประยุทธ์ จันทร์โอชา นายกรัฐมนตรี และ รมว.คลัง ได้สั่งการหารือกับกระทรวงการคลัง เพื่อออกมาตรการเยียวยาแจกเงินให้แรงงานอยู่ในระบบประกันสังคมมาตรา 33 จำนวน 11 ล้านคน เบื้องต้นจะใช้เงื่อนไขเหมือนกับโครงการเราชนะ ว่า ต้องเป็นแรงงานสัญชาติไทย และมีเงินฝากไม่เกิน 5 แสนบาท
สำหรับการจ่ายเงินจะให้จำนวน 4,000 บาท เป็นเวลา 1 เดือน ซึ่งหลังจากนีจะหารือกับสำนักงานสภาพัฒนาการเศรษฐกิจและสังคมแห่งชาติ (สศช.) เพื่อขอใช้เงินกู้ในดำเนินการ ซึ่งต้องใช้เงินประมาณ 4 หมื่นล้านบาท
"จะพยายามสรุปมาตรการแจกเงิน 4 พันบาท ให้ผู้ประกันตนมาตรา 33 และเสนอให้คณะรัฐมนตรี (ครม.) เห็นชอบเราที่สุด" นายสุชาติ กล่าว